钦定古今图书集成/明伦汇编/人事典/第041卷 > 册府元龟 > 《名讳》
## 钦定古今图书集成/明伦汇编/人事典/第041卷 > 册府元龟 > 《名讳》

“名以制义，所以著象类之说；讳不偪下，所以伸臣子
之情。”是知名讳之来，古今通道，而馀分之在位，亦偏
方之所奉。虽本以嘉称，期于象德；或求诸义训，契彼
未然。盖成败之有端，若符应之数定。然则稽之人事，
察彼天道，谅盛衰之在德，岂名称之足云乎！